
Európsky parlament,
–	so zreteľom na návrh Európskej centrálnej banky zo 17. decembra 2025 na vymenovanie podpredsedu Rady pre dohľad Európskej centrálnej banky (C10-0366/2025),
–	so zreteľom na článok 26 ods. 3 nariadenia Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami[footnoteRef:1], [1:  	Ú. v. EÚ L 287, 29.10.2013, s. 63, ELI: http://data.europa.eu/eli/reg/2013/1024/oj.] 

–	so zreteľom na Medziinštitucionálnu dohodu medzi Európskym parlamentom a Európskou centrálnou bankou o praktických postupoch uplatňovania demokratickej zodpovednosti a vykonávania dohľadu nad plnením úloh, ktorými bola poverená ECB v rámci jednotného mechanizmu dohľadu[footnoteRef:2], [2:  	Ú. v. EÚ L 320, 30.11.2013, s. 1, ELI: http://data.europa.eu/eli/agree_interinstit/2013/1130/oj.] 

–	so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ[footnoteRef:3], [3:  	Ú. v. EÚ C 23, 21.1.2021, s. 105.] 

–	so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby[footnoteRef:4], [4:  	Ú. v. EÚ C 270, 7.7.2021, s. 113.] 

–	so zreteľom na článok 135 rokovacieho poriadku,
–	so zreteľom na správu Výboru pre hospodárske a menové veci (A10-0008/2026),
A.	keďže v článku 26 ods. 3 nariadenia Rady (EÚ) č. 1024/2013 sa stanovuje, že Európska centrálna banka predloží Európskemu parlamentu na schválenie návrh na vymenovanie podpredsedu svojej Rady pre dohľad;
B.	keďže podpredseda Rady pre dohľad sa musí vybrať spomedzi členov Výkonnej rady Európskej centrálnej banky;
C.	keďže v článku 26 ods. 2 nariadenia Rady (EÚ) č. 1024/2013 sa stanovuje, že pri vymenúvaní členov Rady pre dohľad v súlade s uvedeným nariadením sa majú dodržiavať zásady rodovej rovnosti, skúsenosti a kvalifikovanosti;
D.	keďže Európsky parlament je odhodlaný presadzovať rodovú rovnováhu na najvyšších pozíciách v oblasti bankových a finančných služieb; keďže všetky inštitúcie a orgány Únie a vnútroštátne inštitúcie a orgány by mali zaviesť konkrétne opatrenia na zabezpečenie rodovej rovnováhy;
E.	keďže Európska rada 10. decembra 2020[footnoteRef:5] vymenovala Franka Eldersona za člena Výkonnej rady Európskej centrálnej banky na funkčné obdobie ôsmich rokov od 15. decembra 2020 v súlade s článkom 283 ods. 2 Zmluvy o fungovaní Európskej únie; [5:  	Rozhodnutie Európskej rady (EÚ) 2020/2049 z 10. decembra 2020, ktorým sa vymenúva člen Výkonnej rady Európskej centrálnej banky (Ú. v. EÚ L 420, 14.12.2020, s. 22, ELI: http://data.europa.eu/eli/dec/2020/2049/oj).] 

F.	keďže 22. februára 2021[footnoteRef:6] Rada vymenovala Franka Eldersona za podpredsedu Rady pre dohľad Európskej centrálnej banky na obdobie piatich rokov od 24. februára 2021; [6:  	Vykonávacie rozhodnutie Rady (EÚ) 2021/325 z 22. februára 2021 o vymenovaní podpredsedu rady pre dohľad Európskej centrálnej banky (Ú. v. EÚ L 64, 24.2.2021, s. 6, ELI: http://data.europa.eu/eli/dec_impl/2021/325/oj).] 

G.	keďže Európska centrálna banka listom zo 17. decembra 2025 predložila Európskemu parlamentu návrh na predĺženie funkčného obdobia Franka Eldersona ako podpredsedu Rady pre dohľad Európskej centrálnej banky na druhé funkčné obdobie, ktorého trvanie by sa zhodovalo s uplynutím jeho funkčného obdobia ako člena Výkonnej rady Európskej centrálnej banky;
H.	keďže Výbor pre hospodárske a menové veci Európskeho parlamentu následne pristúpil k posúdeniu kvalifikácie navrhovaného kandidáta, najmä z hľadiska požiadaviek uvedených v článku 26 ods. 2 a 3 nariadenia (EÚ) č. 1024/2013;
I.	keďže výbor uskutočnil vypočutie navrhovaného kandidáta 28. januára 2026, počas ktorého kandidát predniesol úvodné vyhlásenie a potom odpovedal na otázky členov výboru;
1.	udeľuje súhlas s vymenovaním Franka Eldersona za podpredsedu Rady pre dohľad Európskej centrálnej banky;
2.	poveruje svoju predsedníčku, aby postúpila toto rozhodnutie Rade, Komisii, Európskej centrálnej banke a vládam členských štátov.

